URRUZUNO URRESTI (EH Bildu, 2018-03-22):
Bai, eskerrik asko. Egun on guztioi.
Guk gaurkoan abstentziora gindoazen eta boto azalpena egiteko asmoa genuen, baina Elkarrekin Podemoseko eledunaren interbentzioa entzun ostean aldatu dugu bozka eta kontra bozkatuko dugu eta, ondorioz, kontrako txanda honetan hartuko dute parte. Eta botoa aldatu dugu azken momentuan, ez zaigulako iruditu inolaz ere interbentzio orekatu bat, ez zaigu iruditu interbentzio bat pixka bat urte honetan ponentzian gertatu denari egokitua edo atxikitua.
Eta gu ere ados egon gaitezke urtebeteko ponentziaren balantzea egiterakoan, eta balantzea hutsala da, eta nik uste dut horrela aitortzen dugula guztiok ere, hutsala izan da egon direlako ba oztopo batzuk, egon direlako arrazoi batzuk eta egon direlako aitzakia batzuk ere.
Arana andreak esan bezala, orain urtebete eduki genuen antzeko eztabaida bat, guk orduan ere ezezkoa bozkatu genuen, artean ponentzia eratu gabe zegoela, eta dei egiten genuen ponentziara eta ponentzian parte hartzera.
Orduan gure botoa edukiari begiratzen ziona barik erabat prozedimentala zen eta gaurkoan ere, gaurkoan ere hartzen dugun botoaren zentzua erabat prozedimentala da, ez da edukiari dagokiona.
Eta da arrazoia eta argudioa da berdina, badaukagu ponentzia bat eta ekimen hau orain onartuko bagenu, horrek eratorriko luke edo ekarriko luke beste ponentzia bat sortzea, guretzat horrek ez dauka zentzurik.
Baina kontua da ibilbide hori hasi nahi baldin bada, jada norbaitek edo kasu honetan Elkarrekin Podemosek erabaki duelako edo ikusten duelako jada ponentziak ez duela etekinik ematen edo ez duela behar duen ibilbiderik egingo, ba igual zentzu horretan logikoa litzateke eta guk hasierako abstentzioa ere zentzu horretan planteatu nahi genuen, baina nik uste dut hori azken batean guztiok egin beharko dugun ariketa bat dela.
Eta guk esaten dugu: Gure botoaren zentzua erabat prozedimentala da edukiari dagokionez. Ez ados edo, edukiarekin ere ez gaude ados. Planteatzen den Administrazio Kontseiluarekin modifikazioekin gu ez gaude ados.
Baina berriro diot, gure botoa ez da ados ez gaudelako, baizik uste dugulako badagoela halako kontuak momentu honetan eztabaidatzeko eta hausnartzeko gune bat, ponentzia dena.
Eta ez da martxan jarri. Bale. Ados gaude. Ados gaude. Zergatik ez da martxan jarri? Zergatik ez da martxan jarri? Eta hori azaldu nahi dut. Hori azaldu nahi dut, zeren esan da ere, ez? Euskal Herria Bilduk eman zuen prentsaurreko bat esanez ez dakit zer egiten ez baldin bada ponentziarik aterako zela.
Egia da. Euskal Herria Bildu tematu da urte honetan ponentzian martxan jarri zedin hemen onartutako legezbestekoaren parametroetan eta terminoetan. Horretan tematu gara. Eta, egia esan, horregatik atzerapen batzuk izan ditu ponentziak.
Baina guk uste genuen PNLan, gu abstenitu ginen PNLan eta beste batzuen artean aurrera ateratako PNLan, jada lehen unean, lehen unetik utzi nahi zen eztabaida parte-hartzailearen kontua kanpoan.
Eta EHUrekin edota beste ezein eragileekin, erakundeekin egin zitekeen hitzarmen bat parte-hartze hori bermatzeko, hori albo batera uzteko. Eta gu hortik pasatzeko prest ez geunden.
Eztabaida integrala izan behar da, eztabaida etorkizunari buruzkoa izan behar da eta eztabaida izan behar da sektore anitzekoa. Sektore anitzekoa, Parlamentu honek, Ganbera honek onartu bezala eta horretan bai tematu gara eta aurrerantzean ere tematuko gara.
Edukiarekin, berriro diot, ez gaude ados. Zergatik ez gaude ados? Gure etorkizuneko EITBren eredu balizko batean, gure ustez, administrazio kontseilu batek, ez honek, ez modifikatu batek ez daukalako lekurik.
Askoz haratago goazelako. Guk ikus-entzunezko lege batetaz hitz egiten dugulako eta ikus-entzunezko lege horretatik eratorritako kontseilu batetaz hitz egiten dugulako. Puntu. Ez gaude ados. Baina, berriro diot: Ez da ezezko botoa horrekin ados ez gaudelako.
Nik logika bat ikusten diot, logika bat, nahi baldin bada logika perbertsoa da, logikoa ikusten diot Alderdi Popularrari bake ponentziatik kanpo mantentzen denean, bake ponentzian ez parte hartzea erabakitzen duenean, kanpotik bake ponentzia hori torpedeatzeko eta saboteatzeko saiakerak egitea. Ulertu dezaket. Ulertu dezaket.
Ez dudana ulertzen da momentu honetan, non guztiok gauden ponentzia batean, halako ekimenak ekartzen ditugun, ez dakit ponentzia hori puenteatzeko, ponentzia hori gainditzeko, edota ez dakit zertarako.
Eta berriro diot. Beharbada ariketa hori ekin beharko dugu guztiok ere. Guztiok ere. Eta ikusten baldin badugu ponentzia honek ez duela ematen ematekorik, ba beharbada guztiok utzi beharko dugu eta guztiok hasiko gara hona ekartzen halako ekimenak eta bakoitzak nahi dituen ekimenak, legegileak zein ez legegileak.
Baina guk, desde luego, momentu honetan Euskal Herria Bilduk oraindik orain, non oraindik parte-hartze prozesu bat ez dagoen definitua eta ez dagoen martxan jarrita, oraindik orain guk ponentziaren aldeko apustua egiten dugu.
Orduan, guk gaur hemen planteatzen duguna hori da, ponentziarenganako atxikimendua, ponentziak erritmoa azkartu behar du, ponentziak lanak azkartu egin behar ditu eta uste dugu horretan jada horrek eman dezakeena, eman dezakeenaren garapenera joan beharko ginatekeela ere ze, berriro diot eta uste dut hau ere aurretik ere esan dela...
...garapenera joan beharko ginatekeela ere.
Zeren berriro diot, eta uste dut hau ere aurretik esan dela. Hausnarketa integral batetaz ari gara, EITBek behar duen sakoneko astindu batez ari gara eta hori, gure ustez behintzat egokiagoa da abordatzea ekimen partekatu eta ekimen aislatu eta ekimen soil batzuetatik baino, era integralean eta osotasunean egiten den eztabaida eta hausnarketa batetik abiatzen baldin bada.
Beraz, hori izan da gure gaurko botoa aldatzearen arrazoia. Eta berriro diot, bat egiten dugu behar bada, ponentziaren ibilbide hau, urtebeteko bilakaera hau ez dela izan guztiok nahiko genukeena. Baina uste dugu, hein batean edo bestean, gehiago edo gutxiago, guztiok garela horren erantzule ere.
Eta hau ere azpimarratu nahi dut. Ponentzia hau, lau pareta hauetatik atera nahi baldin badugu, benetan, sektore anitzek parte hartzen duten hausnarketa bat bultzatu nahi baldin badugu, non EITBko profesionalek, non sektoreko profesionalek, non unibertsitateak, zein interesatua egon daitekeen orok, zein ikus-entzuleek ikusten dute egunero edo eta ez dute ikusten egunero EITB, ba horretarako baliabideak jarri behar dira.
Eta guk bai ikusi dugu, berriro diot, lehen unetik saiakera bat hori saihestu nahi izateko. Eta berriro diot, hor bai ez garela egongo. Hor bai ez garela egongo.
Besterik gabe. Hori da guztia.